Τεχνικά χαρακτηριστικά και ποιότητα μεταφοράς δεδομένων της τεχνολογίας PLC (επικοινωνία μέσω του δικτύου ηλεκτρικής ενέργειας)
Creators: name: Τσιλιγκίρης, Παναγιώτης Ηλία
Publisher: name: Aristotle University of Thessaloniki
Year: 2007
Subjects: Γραμμές μεταφοράς ενέργειας
Τηλεπικοινωνιακά μέσα
Θόρυβος και EMC
OFDM
Προσαρμογέας PLC
Πρότυπο Homeplug
Power Lines
Telecommunication networks
Noise and Emc
PLC adapter
Homeplug standard

description: Η παρούσα εργασία έχει σκοπό να δώσει στοιχεία για τα τεχνικά χαρακτηριστικά και την ποιότητα σε επίπεδο μεταφοράς, της τεχνολογίας επικοινωνιών μέσω του ηλεκτρικού δικτύου. Η τεχνολογία αυτή αναφέρεται στη διεθνή επιστημονική και τεχνική βιβλιογραφία ως PowerLine Communication (PLC) ή PowerLine Telecommunication (PLT). Συνήθως ο πρώτος όρος αφορά σε εφαρμογές επικοινωνιών τοπικών δικτύων (LANs) ενώ ο δεύτερος σε δίκτυα παροχής τηλεπικοινωνιακών υπηρεσιών σε ευρύτερες περιοχές.Για την κατανόηση της τεχνολογίας PLC κρίθηκε απαραίτητη μια θεωρητική μελέτη και περιγραφή, των χαρακτηριστικών του μέσου διάδοσης (καθορισμός χαρακτηριστικής αντίστασης και συνάρτησης μεταφοράς των γραμμών μεταφοράς ενέργειας), του προσθετικού θορύβου που συναντάται στα κανάλια επικοινωνιών των ηλεκτροφόρων καλωδίων (θόρυβος υποβάθρου και κρουστικός θόρυβος), της ηλεκτρομαγνητικής συμβατότητας του συστήματος και της διαμόρφωσης OFDM (Orthogonal Frequency Division Multiplexing = Ορθογωνική Πολύπλεξη με Διαίρεση Συχνότητας). Έγινε επίσης η ανάλυση του προτύπου HomePlug 1.0 και τέλος δόθηκαν τα γενικά χαρακτηριστικά του PLC προσαρμογέα KONIG CMP - HOMEPLUG 20/25 85Mbps.Η μελέτη της ποιότητας σε επίπεδο μεταφοράς έγινε εξετάζοντας τη συμπεριφορά δύο PLC προσαρμογέων του ίδιου τύπου και της ίδιας εταιρείας (KONIG CMP - HOMEPLUG 20/25 85Mbps) που υπακούουν στις προδιαγραφές του προτύπου HomePLug 1.0. Οι μετρήσεις επικεντρώθηκαν σε τρία σημεία: i) στην ταχύτητα συνδεσιμότητας των δύο προσαρμογέων σε φυσικό επίπεδο, μέσω του προγράμματος Power Bridge 85, ii) στην ταχύτητα μεταφοράς αρχείων 436MB και 117ΜΒ μεταξύ δυο υπολογιστών, μέσω των PLC προσαρμογέων σε συνάρτηση με τον χρόνο (αυτή η μέτρηση πραγματοποιήθηκε με το πρόγραμμα Colasost Capsa 6.0) και τέλος iii) μετρήθηκε η μέση ταχύτητα μεταφοράς πακέτων TCP μεταξύ δύο υπολογιστών με μέσο διόδευσης τις γραμμές μεταφοράς ενέργειας. Τα συμπεράσματα εξάγονται από την εκτέλεση των παραπάνω μετρήσεων σε δύο κοινά οικιακά δίκτυα.
description: The objective of this dissertation is to exhibit the technical characteristics and the quality of the layers’ of the transport at Powerline Communication (PLC) technology. This term is used in Local Area Networks applications, whereas in Wide Area Telecommunication Networks, the term that is used is Powerline Telecommunication (PLT).In order to understand the PLC technology it was necessary to do study and description, of the characteristics of the medium of propagation, the additive noise, the system‘s Electromagnetic Compatibility (EMC) and Orthogonal Frequency Multiplexing. Moreover an analysis of the Homeplug 1.0 standard was made along with the description of the general characteristics of the PLC adapter (KONIG CMP - HOMEPLUG 20/25 85Mbps).Examining the behavior of two PLC adapters that comply with the Homeplug 1.0 we did the study of the quality of the layer of transport. The adapters were the same type and were made by the same company (KONIG CMP - HOMEPLUG 20/25 85Mbps). The measurements focused on three types of data: i) the physical rate of the two adapters, using the software Powerline Bridge 85, ii) the data transfer rate between two personal computers of two files, sized, 436MB and 117MB respectively, through the PLC adapters. These measurements were taken from Colasoft Capsa 6.0 software. iii) The average data rate transfer of TCP packets through the power lines. It is worth mentioning that the measurements took place in two ordinary domestic networks.